ג'ורדנה ספירו

ג'ורדנה ספירו (באנגלית: Jordana Spiro; נולדה ב-12 באפריל 1977) היא שחקנית, במאית ותסריטאית אמריקאית. שיחקה בתפקידים ראשיים במספר רב של סרטי קולנוע וסדרות טלוויזיה, בין היתר הסדרה של נטפליקס, אוזרק והקומדיה הטלוויזיונית "My Boys".

הסרט הקולנועי הראשון בו השתתפה כשחקנית הוא הסרט "Night Comes On", אותו היא גם ביימה וכתבה במשותף (יחד עם אנג'ליקה נוונדו). הקרנת הבכורה של הסרט הייתה בפסטיבל הסרטים סאנדנס בשנת 2018. היא פיתחה את הסרט במעבדות הבמאים, התסריטאים והמלחינים של מכון סאנדנס באמצעות מענק פיתוח של Cinereach. סרטה הקצר Skin הוקרן בבכורה בפסטיבל סאנדנס וזכה בפרס Women In Film. הסרט גם זכה בפרס ציון לשבח בפסטיבל South by Southwest. ספירו בוגרת לימודי תואר שני בקולנוע מאוניברסיטת קולומביה אותו סיימה בשנת 2015. זכתה במלגת קרן אדריאן שלי. היא למדה דרמה בבית הספר לתיאטרון Circle in the Square בניו יורק ונבחרה להצטרף לקמפוס הכישרונות Berlinale בברלין.

 ביוגרפיה 
ספירו נולדה וגדלה בעיר ניו יורק. היא יהודייה. יש לה אח ושלוש אחיות. היא למדה בבית הספר לתיאטרון Circle in the Square ובאקדמיה המלכותית לאמנות הדרמה בלונדון. בסתיו 2009 היא החלה את לימודי התואר השני בקולנוע באוניברסיטת קולומביה. היא סיימה את התואר בשנת 2015. ספירו מחלקת את זמנה בין לוס אנג'לס לניו יורק.

 קריירה 
תפקידה הקולנועי הראשון של ספירו היה כקתרין ריס בסרט משנת 1999, From Dusk Till Dawn 3: The Hangman's Daughter פריקוול לסרט משנת 1996 מצאת החמה עד צאת הנשמה.

בשנת 2000 כיכבה ספירו בסדרת הטלוויזיה הראשונה שלה, דרמת הפשע האמריקאית בערוץ USA – "The Huntress".

השחקנית האמריקאית אנט אוטול שיחקה בסדרה בתפקיד משני. בסדרה היו 28 פרקים ושידוריה נסתיימו בשנת 2001.

ספירו כיכבה בסדרה הקומית  של ערוץ TBS, הקומדיה המקורית My Boys. היא גילמה את התפקיד של פי ג'יי, כתבת ספורט בשנות העשרים לחייה שמנסה למצוא רומנטיקה בתוך עולמה הנשלט על ידי גברים. הסדרה סיימה את עונתה הרביעית והאחרונה בשנת 2010.

ספירו הופיעה גם בקומדיה משנת 2009 "The Goods: Live Hard, Sell Hard" לצד ג'רמי פיבן, אד הלמס ורוב ריגל בהפקתם של ויל פרל ואדם מקיי ובבימויו של ניל ברנן.

סרטים נוספים בהם שיחקה כוללים גם את The Year of Getting to Know Us, שהוקרן בבכורה בפסטיבל הסרטים סאנדנס בשנת 2008, את הסרט Alone with Her של ערוץ הטלוויזיה האמריקאי IFC, והופעות בתפקידי אורח בסדרות פשע מן העבר ו-CSI: ניו יורק.

ספירו לוהקה לצד ניקולס קייג' וניקול קידמן במותחן Trespass. היא הייתה כוכבת אורחת בעונת 2011 של דקסטר בשואוטיים. בעונת 2012–2013, היא גילמה את התפקיד הראשי בדרמת הפשע הרפואית של פוקס-טי-ווי The Mob Doctor.

לאחרונה, ספירו כיכבה בתפקיד רייצ'ל גאריסון בדרמת הפשע אוזרק של נטפליקס.

בפברואר 2024, ספירו הצטרפה לצוות השחקנים של "חוק וסדר: מדור מיוחד" בתור שאנה סייקס, סוכנת FBI שהושאלה ליחידת הקורבנות המיוחדת של הסדרה.

 חיים אישיים 
ספירו נשואה למתיו ספיצר. הם הורים לבת.

 פילמוגרפיה 
 קולנוע 
שנהשםתפקיד הערות 1999From Dusk till Dawn 3: The Hangman's Daughter קתרין ריס 2003Playas Ball טוניה ג'נקינס 2004The Greener Grassהתר 2005 חובה לאהוב כלבים שֶׁרִיPartner(s) אן 2006Alone with Her ג'ן ארגו בקה סרט קצר 2007Living & Dying מרי ג'ייןResigned אליסון סרט קצר 2008The Year of Getting to Know Usקים טמפל 2009The Goods: Live Hard, Sell Hard אייבי סלק 2011Trespassפטל 2019To The stars פרנסי דירבורן 2021 רחוב הפחד חלק 1 גברת ליין רחוב הפחד – חלק 2: 1978 האחות מרי ליין רחוב הפחד – חלק 3: 1666 האלמנה / גברת לייןSmall Engine Repair קארן דלגדו

קישורים חיצוניים

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זוכי פרס סאנדנס
קטגוריה:שחקניות קולנוע וטלוויזיה יהודיות אמריקאיות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אמריקאיות שנולדו ב-1977
קטגוריה:אמריקאים שנולדו ב-1977